З самага дзяцінства я захапляюся відэа. Ужо ў раннім узросце я здымала невялікія фільмы і выкладвала іх на Youtube. Цяпер відэа для мяне - адзін з самых любімых напрамкаў у творчасці. З яго дапамогай я закранаю актуальныя для цяперашняга часу тэмы і праблемы.
Да мяне часта прыходзяць запыты аб сумесных праектах, і я, ўкладваючы рэсурсы і энергію ў сваю працу, атрымліваю аддачу ад кліентаў. Гэта прыносіць мне яшчэ большае задавальненне ад працэсу.
Я актыўна імкнуся да развіцця і пашырэння беларускай культуры і беларускай творчасці. У дадзены момант я паступова пераходжу на беларускую мову, бо лічу што беларускае жыццё і культура не можа існаваць без яе роднай мовы.
[bookmark: _GoBack]Нядаўна ў Мінску я праводзіла беларускамоўную мастацкую выставу на тэму пачуццяў чалавека. Я была куратарам і адным з 15 мастакоў гэтай імпрэзы. Выстава набыла вялікую папулярнасць, і за адзін дзень яе наведала 150 чалавек. Мне важна, каб усе мае творчыя, сацыяльныя і акадэмічныя праекты ствараліся на беларускай мове.
У мяне вялікія амбіцыі ў самарэалізацыі, і я ведаю, што дзякуючы праграме навучання ЕГУ, я змагу найлепшым чынам выканаць свае задумкі, а таксама атрымаю важныя і патрэбныя веды і навыкі для далейшай кар'еры.
Я вельмі адказны, старанны і творчы чалавек, які даводзіць усё да канца. Я ўпэўнена, што ўжо са сваімі цяперашнімі ўменнямі і са сваёй ініцыятыўнасцю змагу стварыць мноства прац, праектаў, мерапрыемстваў ва ўніверсітэце, рэалізаваць шматлікія задумы, і дасягнуць вялікіх вынікаў ва ўсіх сферах Еўрапейскага гуманітарнага ўніверсітэта.

